gl gl ast es gl gl gl gl gl gl gl gl gl gl gl gl gl gl gl gl ast gl gl gl gl gl gl gl gl gl gl gl gl gl gl gl gl gl gl gl gl gl gl gl gl en eo gl gl gl gl gl es fr en gl en ca pt gl gl gl en pt gl es
Ruta lagoa de Pallares – Turismo Concello de Barreiros – Galego
GAL  |  ES  |  EN
GAL  |  ES  |  EN
Barreiros en 3 días
Mapas, folletos e guías
Ruta lagoa de Pallares
O percorrido deste roteiro desenvólvese entre o paraíso formado pola ría de Foz-Masma, lugar crave de biodiversidade a nivel europeo (Rede Natura 2000), e a paisaxe rural propia deste recuncho de Galicia, case sempre salpicada de pequenas construcións  con identidade propia froito da herdanza colectiva dos nosos antepasados.
Na súa confluencia co mar Cantábrico, a ría conforma un fértil espazo natural cun potente atractivo para numerosas especies de aves que a utilizan como área de descanso durante as súas migracións ou como refuxio en época invernal, o que a converte nun dos mellores lugares da Mariña Lucense para a práctica do  birdwatching.
Ao longo do percorrido poderemos achegarnos en varias ocasións á beira deste esteiro e apreciar, ademais, a existencia de numerosas especies de flora e fauna. A nivel xeral, dentro do espazo natural catalogado como  ZEC (Zona de Especial Conservación), é de destacar a presenza de ceba, acelga salgada, salmón, lamprea ou mexillón de río, entre outros.
A medio camiño atoparemos a pequena lagoa de Pallares, antiga canteira, hoxe en día  naturalizada, que lle dá nome a este roteiro.
O patrimonio cultural, encadrado maioritariamente na segunda metade do trazado, reflicte a interacción dos seus habitantes co medio, os seus costumes, valores e, mesmo, a súa creatividade. Entre este importante legado atópanse casas, hórreos, lavadoiros, igrexas, pombais ou cruceiros, entre outros.
Tempo: 1,5 – 2 horas.
Distancia (circular): 5,5 Km
Desvíos a puntos de interese: 300m. (ida e volta)
Terreo: 70% de asfalto en tramos compartidos con vehículos e 30% por carreiros de terra.
Centro Sociocultural, Rúa Vila, 78 bis.
De luns a venres de 10:00h a 13:30h.